PAGE  

[image: image1.jpg]



Parlamentul României

Camera Deputaţilor

Comisia pentru muncă şi protecţie socială
	Bucureşti,
	15 aprilie 2021

	Nr.
	4c-9/372


Către
BIROUL PERMANENT AL CAMEREI DEPUTAŢILOR
Vă înaintăm, alăturat, raportul asupra proiectului de Lege privind aprobarea Ordonanţei de urgenţã a Guvernului nr.53/2020 pentru modificarea şi completarea unor acte normative privind măsuri de protecţie socială determinate de răspândirea coronavirusului SARS-CoV-2, trimis Comisiei pentru muncă şi protecţie socială în procedură de urgenţă, cu adresa nr.PLx 284/2020 din 20 mai 2020, pentru dezbatere şi examinare în fond.
Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

PREŞEDINTE,
OANA SILVIA ŢOIU

Parlamentul României

Camera Deputaţilor

Comisia pentru muncă şi protecţie socială
	Bucureşti,
	15 aprilie 2021

	Nr.
	4c-9/372


R A P O R T

asupra proiectului de Lege privind aprobarea Ordonanţei de urgenţã a Guvernului nr.53/2020 pentru modificarea şi completarea unor acte normative privind măsuri de protecţie socială determinate de răspândirea coronavirusului SARS-CoV-2
În temeiul art.94 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 284/2020 din 20 mai 2020, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţã a Guvernului nr.53/2020 pentru modificarea şi completarea unor acte normative privind măsuri de protecţie socială determinate de răspândirea coronavirusului SARS-CoV-2. 
Proiectul de lege are ca obiect de reglementare aprobarea Ordonanţei de urgenţă a Guvernului nr.53/2020, care prevede modificarea şi completarea unor acte normative privind măsuri de protecţie socială determinate de răspândirea coronavirusului SARS-CoV-2, având în vedere existenţa unor dificultăţi de interpretare a aplicării măsurilor privind acordarea indemnizaţiilor către alţi profesionişti, necesitatea reglementării situaţiei avocaţilor a căror activitate nu a putut fi realizată pe perioada instituirii stării de urgenţă, afectând veniturile acestora, precum şi faptul că unele persoane realizează venituri din mai multe surse, şi, prin întreruperea activităţii, pot conduce la acordarea de drepturi multiple de aceeaşi natură.
Proiectul de lege a fost adoptat de Senat în şedinţa din 12.05.2020.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.335/10.04.2020)

· avizul favorabil al Comisiei pentru buget, finanţe şi bănci 
(nr. 4c-2/490/9.01.2021)

· avizul favorabil al Comisiei pentru drepturile omului, culte şi problemele minorităţilor naţionale (nr. 4c-6/266/27.05.2020)

· avizul favorabil al Comisiei pentru egalitatea de şanse pentru femei şi bărbaţi (nr. 4c-20/266/26.05.2020).
La dezbaterile care au avut loc în şedinţa comisiei din 13 aprilie 2021  au participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare: 
· dl Cătălin Boboc – Secretar de Stat, Ministerul Muncii şi Protecţiei Sociale 
· dna Antoaneta Neagoe – şef serviciu, Ministerul Finanţelor.
La lucrările comisiei şi-au înregistrat prezenţa 21 deputaţi, din totalul de 21 membri ai comisiei.

Raportul comisiei a fost adoptat cu unanimitate de voturi.

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat, cu modificările şi completările ulterioare.
În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 

PREŞEDINTE,



SECRETAR,


Oana Silvia Ţoiu


Eugen Neaţă 

Întocmit, 

Şef birou Lidia Vlădescu

Consilier parlamentar Camelia Revenco

ANEXA 

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text 

act normativ de bază
	Text

ordonanţa de urgenţă
	Text

adoptat de Senat
	Text propus de Comisie

(autor amendament) 
	Motivare

	1. 
	__
	__
	Titlul legii

LEGE

privind aprobarea Ordonanţei de urgenţă a Guvernului nr.53/2020 pentru modificarea şi completarea unor acte normative privind măsuri de protecţie socială determinate de răspândirea coronavirusului SARS-CoV-2


	Nemodificat 
	

	2. 
	__
	__
	Articol unic. - Se aprobă Ordonanţa de urgenţă a Guvernului nr.53 din 15 aprilie 2020 pentru modificarea şi completarea unor acte normative privind măsuri de protecţie socială determinate de răspândirea coronavirusului SARS-CoV-2, publicată în Monitorul Oficial al României, Partea I, nr.325 din 21 aprilie 2020, cu următoarele modificări şi completări: 
	Art.I. - Se aprobă Ordonanţa de urgenţă a Guvernului nr.53 din 15 aprilie 2020 pentru modificarea şi completarea unor acte normative privind măsuri de protecţie socială determinate de răspândirea coronavirusului SARS-CoV-2, publicată în Monitorul Oficial al României, Partea I, nr.325 din 21 aprilie 2020, cu următoarele modificări şi completări: 
	Pentru respectarea exigențelor impuse de normele de tehnică legislativă.

	3. 
	__
	Titlul ordonanţei

Ordonanţă de urgenţă pentru modificarea şi completarea unor acte normative privind măsuri de protecţie socială determinate de răspândirea coronavirusului SARS-CoV-2
	Nemodificat 
	Nemodificat 
	

	4. 
	__
	Art. I. - Ordonanţa de urgenţă a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, publicată în Monitorul Oficial al României, Partea I, nr. 231 din 21 martie 2020, cu modificările şi completările ulterioare, se modifică şi se completează după cum urmează:


	Nemodificat 
	Nemodificat 
	

	5. 
	__
	1. La articolul XV, după alineatul (1) se introduce un nou alineat, alineatul (11), cu următorul cuprins:

"(11) De indemnizaţia prevăzută la alin. (1) beneficiază şi avocaţii a căror activitate este redusă ca urmare a efectelor coronavirusului SARS-CoV-2, pe perioada stării de urgenţă, dacă în luna pentru care solicită indemnizaţia au realizat încasări cu minimum 25% mai mici decât media lunară pe anul 2019, dar care nu depăşesc câştigul salarial mediu brut prevăzut de Legea nr. 6/2020. Indemnizaţia se plăteşte în baza declaraţiei pe propria răspundere a avocatului privind îndeplinirea condiţiilor de acordare, pe care o transmite la agenţia pentru plăţi şi inspecţie socială judeţeană, respectiv a municipiului Bucureşti, în a cărei rază teritorială se află domiciliul fiscal."

	Nemodificat 
	Nemodificat 
	

	6. 
	(12) Prin sintagma "au realizat încasări" prevăzută la alin. (11), în sensul prezentei ordonanţe de urgenţă, se înţelege că în perioada de referinţă au realizat venituri din exercitarea profesiei, precum şi orice alte venituri dintre cele prevăzute la art. 62 şi 76 din Legea nr. 227/2015 privind Codul fiscal, cu modificările şi completările ulterioare.
(introdus prin Legea nr.60/2020)
	__
	1. La articolul I, după punctul 1 se introduce un nou punct, pct.11, cu următorul cuprins:
«11.
La articolul XV, după alineatul (11) se introduce un nou alineat, alin.(12), cu următorul cuprins:
“(12) De indemnizația prevăzută la alin.(1) beneficiază și persoanele încadrate în profesii liberale sau care se exercită în baza unor legi speciale, fără înregistrare la registrul comerțului, a căror activitate este redusă ca urmare a efectelor coronavirusului SARS-CoV-2, pe perioada stării de urgenţă, dacă în luna pentru care solicită indemnizaţia au realizat încasări cu minimum 25% mai mici decât media lunară pe anul 2019, dar care nu depăşesc câştigul salarial mediu brut prevăzut de Legea nr.6/2020, cu modificările ulterioare. Indemnizaţia se plăteşte în baza declaraţiei pe propria răspundere a persoanei privind îndeplinirea condiţiilor de acordare, pe care o transmite la agenţia pentru plăţi şi inspecţie socială judeţeană, respectiv a municipiului Bucureşti, în a cărei rază teritorială se află domiciliul fiscal. În declaraţia pe propria răspundere se precizează şi că nu beneficiază de altă formă de ajutor instituit în baza situaţiei de urgenţă.”
	Se elimină.

Autor: Oana Ţoiu, deputat USR-Plus
	În OUG 30/2020 există alin.(12).

Nu se justifică extinderea categoriilor de beneficiari, cu atât mai mult cu cât perioada stării de urgenţă s-a încheiat.



	7. 
	__
	2. La articolul XV, alineatele (5) şi (6) se modifică şi vor avea următorul cuprins:

"(5) Pentru indemnizaţia prevăzută la alin. (1), (11), (2) şi (4) se datorează impozit pe venit, contribuţia de asigurări sociale şi contribuţia de asigurări sociale de sănătate, în cotele prevăzute în Legea 227/2015 privind Codul fiscal, cu modificările şi completările ulterioare.

(6) Pentru indemnizaţiile prevăzute la alin. (1), (11), (2) şi (4), plătite din bugetul de stat, nu se datorează contribuţia asigurătorie pentru muncă reglementată de Legea nr. 227/2015, cu modificările şi completările ulterioare."
	2. La articolul I punctul 2, alineatul (5) al articolului XV se modifică și va avea următorul cuprins: 
„(5) Pentru indemnizaţia prevăzută la alin.(1), (2) şi (4) se datorează impozit pe venit, contribuţia de asigurări sociale şi contribuţia de asigurări sociale de sănătate, în cotele prevăzute în Legea nr.227/2015 privind Codul fiscal, cu modificările şi completările ulterioare.”


	Devine punct 1, nemodificat

	

	8. 
	__
	__
	3. La articolul I, după punctul 2 se introduce un nou punct, pct.21, cu următorul cuprins:

«21.
La articolul XV, după alineatul (5) se introduce un nou alineat, alin.(51), cu următorul cuprins:

“(51) Pentru indemnizaţia prevăzută la alin.(11), se datorează impozit pe venit şi contribuţia de asigurări sociale de sănătate, în cotele prevăzute în Legea nr.227/2015, cu modificările şi completările ulterioare. Contribuţia de asigurări sociale în ipoteza avocatului va fi plătită în acord cu dispozițiile Legii nr.51/1995 pentru organizarea și exercitarea profesiei de avocat, cu modificările și completările ulterioare, și cu cele ale Legii nr.72/2016 privind sistemul de pensii și alte drepturi de asigurări sociale ale avocaților.”»


	2. La articolul I, după punctul 2 se introduce un nou punct, pct.21, cu următorul cuprins:

«21.
La articolul XV, după alineatul (6) se introduc două noi alineate, alin.(61) şi (62), cu următorul cuprins:

“(61) Pentru indemnizaţia prevăzută la alin.(11) se datorează impozit pe venit şi contribuţia de asigurări sociale de sănătate, în cotele prevăzute în Legea nr.227/2015, cu modificările şi completările ulterioare.
(62) Pentru indemnizaţia prevăzută la alin.(11) se datorează contribuţia de asigurări sociale în cotele prevăzute de Legea nr.72/2016 privind sistemul de pensii şi alte drepturi de asigurări sociale ale avocaţilor, cu modificările şi completările ulterioare.”
Autor: Oana Ţoiu, deputat USR-Plus

	Pentru corelare cu dispoziţiile Legii nr.72/2016.

Pentru respectarea exigențelor impuse de normele de tehnică legislativă.

	9. 
	__
	3. La articolul XV, după alineatul (6) se introduc patru noi alineate, alineatele (7)-(10), cu următorul cuprins:

"(7) Calculul obligaţiilor fiscale prevăzute la alin.(5), în cazul indemnizaţiei lunare prevăzută la alin.(1), (11) şi (4), cu excepţia celei de care beneficiază persoanele care au încheiate convenţii individuale de muncă în baza Legii nr. 1/2005, republicată, cu modificările ulterioare, se efectuează de către persoanele fizice beneficiare prin aplicarea cotelor prevăzute la art. 64 alin. (1), art. 138 lit. a) şi, respectiv, art. 156 din Legea nr. 227/2015, cu modificările şi completările ulterioare, asupra indemnizaţiei brute încasate de la agenţiile pentru plăţi şi inspecţie socială judeţene, respectiv a municipiului Bucureşti. Pentru calculul impozitului pe venit se aplică regulile prevăzute la art. 78 alin. (2) lit. b) din Legea nr. 227/2015, cu modificările şi completările ulterioare.
(8) Obligaţiile fiscale menţionate la alin. (7) se declară prin Declaraţia unică privind impozitul pe venit şi contribuţiile sociale datorate de persoanele fizice şi se plătesc de către persoanele fizice beneficiare la termenul prevăzut la art. 122 alin.(1) din Legea nr. 227/2015, cu modificările şi completările ulterioare, pentru veniturile realizate în anul 2020.
(9) În cazul indemnizaţiei prevăzute la alin. (1) de care beneficiază persoanele care au încheiate convenţii individuale de muncă în baza Legii nr. 1/2005, republicată, cu modificările ulterioare, precum şi al celei prevăzute la alin. (2), calculul, reţinerea şi plata impozitului pe venit, a contribuţiei de asigurări sociale şi a contribuţiei de asigurări sociale de sănătate se realizează de către cooperaţia cu care persoanele au încheiate convenţii individuale, respectiv de structura sportivă, în calitate de plătitori, din indemnizaţia brută încasată de la agenţiile pentru plăţi şi inspecţie socială judeţene, respectiv a municipiului Bucureşti.
(10) Pentru indemnizaţiile menţionate la alin. (9) se aplică în mod corespunzător prevederile art. XI alin. (6) şi (7)."


	__
	Nemodificat 
	

	10. 
	__
	4. După articolul XV1 se introduce un nou articol, articolul XV2, cu următorul cuprins:

"Art.XV2. - (1)Prevederile art. XV alin. (1) nu se aplică societăţilor reglementate de Legea societăţilor nr. 31/1990, republicată, cu modificările şi completările ulterioare, şi nici grupurilor de interese economice reglementate de Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare.
(2) Persoanele care beneficiază de un drept de pensie şi persoanele încadrate în grad de handicap pot beneficia de drepturile prevăzute la art. XI alin. (1) sau art. XV alin. (1), (11), (2) şi (4)."

	Nemodificat 
	Nemodificat 
	

	11. 
	__
	Art. II. - Ordonanţa de urgenţă a Guvernului nr. 32/2020 privind modificarea şi completarea Ordonanţei de urgenţă a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2 şi pentru stabilirea unor măsuri suplimentare de protecţie socială, publicată în Monitorul Oficial al României, Partea I, nr. 260 din 30 martie 2020, se modifică şi se completează, după cum urmează:


	Nemodificat 
	Nemodificat 
	

	12. 
	__
	1. La articolul IV, după alineatul (3) se introduc două noi alineate, alineatele (31) şi (32), cu următorul cuprins:

"(31) Pentru persoanele care au încheiate convenţii individuale de muncă în baza Legii nr. 1/2005 privind organizarea şi funcţionarea cooperaţiei, republicată, cu modificările ulterioare, în vederea acordării sumelor necesare plăţii indemnizaţiei, cooperaţia cu care persoanele au încheiate convenţii individuale de muncă depune, prin poşta electronică, la agenţiile teritoriale în raza cărora îşi au sediul social o cerere semnată şi datată de reprezentantul legal, însoţită de o declaraţie pe propria răspundere, la care se ataşează lista cu persoanele beneficiare.
(32) Plata indemnizaţiei prevăzute la alin. (31) se realizează către cooperaţie, care va face plata, în termen de maximum 3 zile lucrătoare de la primirea sumelor, către persoanele cu care are încheiate convenţii individuale de muncă."


	Nemodificat 
	Nemodificat 
	

	13. 
	__
	2. La articolul XVIII, alineatul (1) se modifică şi va avea următorul cuprins:

"Art. XVIII. - (1) Pe perioada instituirii stării de urgenţă prin Decretul nr. 195/2020 privind instituirea stării de urgenţă pe teritoriul României, prelungită prin Decretul nr. 240/2020, se suspendă sau nu încep măsurile de executare silită prin poprire a creanţelor bugetare, fiscale, financiare şi comerciale care se aplică asupra drepturilor lunare plătite prin casele teritoriale sau sectoriale de pensii. Măsurile de suspendare a executării silite prin poprire asupra sumelor plătite de casele teritoriale sau sectoriale de pensii se aplică, prin efectul legii, de către aceste instituţii fără alte formalităţi din partea beneficiarilor acestor drepturi."

	Nemodificat 
	Nemodificat 
	

	14. 
	__
	Art. III. - Prin derogare de la dispoziţiile art. 39 alin. (1) şi art. 40 din Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, pentru persoanele care se încadrează în una dintre situaţiile prevăzute la art. 17 din Legea nr.76/2002, cu modificările şi completările ulterioare, perioada de acordare a indemnizaţiei de şomaj, stabilită în condiţiile legii, se prelungeşte până la încetarea stării de urgenţă decretate.

	Nemodificat 
	Nemodificat 
	

	15. 
	__
	Art.IV. - (1) Sumele reprezentând indemnizaţiile prevăzute la art. XI alin. (1) şi la art. XV alin. (1), (11), (2) şi (4) din Ordonanţa de urgenţă a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, cu modificările şi completările ulterioare, precum şi cu modificările aduse prin prezenta ordonanţă de urgenţă, nu sunt supuse executării silite prin poprire pe durata acordării lor, indiferent de bugetul din care se suportă.
(2) Măsurile de suspendare prevăzute la alin. (1) încetează la 60 de zile de la data încetării stării de urgenţă.


	Nemodificat 
	Nemodificat 
	

	16. 
	__
	Art. V. - (1) Pentru categoriile de beneficiari prevăzuţi de art. XV alin. (1) din Ordonanţa de urgenţă a Guvernului nr. 30/2020, cu modificările şi completările ulterioare, termenul pentru depunerea documentelor în vederea solicitării indemnizaţiei aferente lunii martie, prevăzut la art. V alin. (1) din Ordonanţa de urgenţă a Guvernului nr. 32/2020 privind modificarea şi completarea Ordonanţei de urgenţă a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2 şi pentru stabilirea unor măsuri suplimentare de protecţie socială, se prelungeşte cu 5 zile lucrătoare, de la data intrării în vigoare a prezentei ordonanţe de urgenţă.
(2) Pentru categoriile de beneficiari prevăzute la art. XV alin. (11) din Ordonanţa de urgenţă a Guvernului nr. 30/2020, cu modificările şi completările ulterioare, cu modificările aduse prin prezenta ordonanţă de urgenţă, precum şi pentru persoanele prevăzute la art. II pct. 1 din prezenta ordonanţă de urgenţă, prevederile art. II-V din Ordonanţa de urgenţă a Guvernului nr. 32/2020 se aplică corespunzător, iar termenul pentru depunerea documentelor în vederea solicitării indemnizaţiei aferente primei luni în care a fost instituită starea de urgenţă este de 10 zile lucrătoare de la data intrării în vigoare a prezentei ordonanţe de urgenţă.
(3) Pentru acordarea indemnizaţiilor aferente lunii aprilie şi lunilor următoare din perioada stării de urgenţă termenul de depunere a solicitărilor este cel prevăzut de art.V alin.(1) din Ordonanţa de urgenţă a Guvernului nr.32/2020.

	Nemodificat 
	Nemodificat 
	

	17. 
	__
(art.XIX alin.(4) din O.U.G. nr. 226/2020)

(4) Persoanele fizice beneficiare ale indemnizaţiilor acordate potrivit art. XV din Ordonanţa de urgenţă a Guvernului nr. 30/2020, aprobată cu modificări şi completări prin Legea nr. 59/2020, cu completările ulterioare, asigurate în sisteme proprii de pensii, care nu au obligaţia asigurării în sistemul public de pensii potrivit legii, datorează contribuţia de asigurări sociale pentru indemnizaţiile respective la sistemul propriu de pensii, în cotele prevăzute de Legea nr. 227/2015, cu modificările şi completările ulterioare.

	__
	__
	Art.II. – (1) Prevederile alin.(5), (61) şi (62) ale art.XV din Ordonanţa de urgenţă a Guvernului nr.30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, aprobată cu modificări şi completări prin Legea nr. 59/2020, cu modificările şi completările ulterioare, precum şi cu cele aduse prin prezenta lege se aplică începând cu veniturile aferente lunii următoare publicării prezentei legi în Monitorul Oficial al României, Partea I.

(2) La data intrării în vigoare a prezentei legi se abrogă alin.(4) al art.XIX din Ordonanţa de urgenţă a Guvernului  nr.226/2020 privind unele măsuri fiscal-bugetare şi pentru modificarea şi completarea unor acte normative şi prorogarea unor termene, cu modificările ulterioare.

Autor: Oana Ţoiu, deputat USR-Plus
	Pentru evitarea dificultăților de aplicare modificărilor propuse.

Corelare cu modificările propuse - s-a preluat în reformularea art.XV, alin.(62), pentru o mai bună structurare a dispoziţiilor în materie.

	18. 
	__
	__
	__
	Art.III. - (1) Prevederile art.XI şi XV din Ordonanţa de urgenţă a Guvernului nr. 30/2020, aprobată cu modificări şi completări prin Legea nr. 59/2020, cu modificările şi completările ulterioare, precum şi cu cele aduse prin prezenta lege, se aplică pe toată durata stării de alertă instituită potrivit legii, pentru toate domeniile de activitate prevăzute de Legea nr.55/2020 privind unele măsuri pentru prevenirea şi combaterea efectelor pandemiei de COVID-19, cu modificările şi completările ulterioare, în care se instituie restricţii.

(2) Prevederile actelor normative care cuprind dispoziţii ce privesc aplicarea dispozițiilor Ordonanţei de urgenţă a Guvernului nr.30/2020, aprobată cu modificări şi completări prin Legea nr. 59/2020, cu modificările şi completările ulterioare, se aplică în continuare, pe toată perioada prevăzută la alin.(1).

Autor: Oana Ţoiu, deputat USR-Plus


	Pentru respectarea exigențelor impuse de normele de tehnică legislativă.

Pentru aplicarea acestor prevederi pe toată durata stării de alertă.

